
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΠΑΤΕΡΜΟΣ» και «ΛΙΜΝΗ 
ΑΛΜΥΡΗ» μέχρι «ΜΑΥΡΑ ΛΙΘΑΡΙΑ» Περιφερείας 
Κοιν. Αγίου Ιστιαίας Ν. ΕΥΒΟΙΑΣ . 1 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση ακινήτου στο Αρχαίο Λιμάνι 

Λεχαίου Κορινθίας . 2 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση Π833/221/ 
6.3.87ΦΕΚ 302/6.4.87 τ.Δ' των Υπουργών Οικονο¬ 
μικών και ΠΕ.ΧΩ.Δ.Ε. για τη διαπλότυνση της Ε.Ο. 
Αθηνών - Λαμίας από τον κόμβο Μαρκόπουλου έως 

Μαλακάσα . 3 

Ειδοποίηση παρακατάθεσης από τη ΔΕΗ αποζημίωσης 
για αναγκαστική απαλλοτρίωση ακινήτων στο Νομό 
Κοζάνης ΛΚΠ-Α Απαλλοτρίωση ΝΖ'. 4 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/01Κ/1994 (1) 

Καθορισμός των ορίων του αιγιαλοϋ και δημιουργία ζώνης 
παραλίας στη θέση «ΠΑΤΕΡΜΟΣ» και «ΛΙΜΝΗ ΑΛ¬ 
ΜΥΡΗ» μέχρι «ΜΑΥΡΑ ΛΙΘΑΡΙΑ» Περιφερείας Κοιν.. 
Αγίου Ιστιαίας Ν. ΕΥΒΟΙΑΣ. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΕΥΒΟΙΑΣ 
Έχοντας υπόιμη: 

1. Τις διατάξεις των άρθρων 1 μέχρι και 7 του ΑΝ 2344/ 
1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: α) του άρθρου 
Ιδίτου Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παραγράφου 9 του άρθρου 1 του 
Κεφαλαίου Β της 0.208/181/26.4.1982 (ΦΕΚ 214/ 
26.4.1982 τεύχος Β ) κοινής απόφασης των Υπουργών 
Προεδρίας Κυβερνήσεως και Οικονομικών «Αναμόρφωση 


Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών. 

3. Την από 9.8.95 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ιμίας», που καθόρισε τα όρια του αιγιαλού και της παρα¬ 
λίας στην περιοχή «ΠΑΤΕΡΜΟΣ» και «ΛΙΜΝΗ ΑΛΜΥΡΗ» 
μέχρι «ΜΑΥΡΑ ΛΙΘΑΡΙΑ» περιφέρειας κοινοτ. Αγίου 
Ιστιαίας και το από Φεβρουάριο 1994, σε τρεις (3) πινακί¬ 
δες με κλίμακα 1:1000 τοπογραφικό διάγραμμα του τοπο¬ 
γράφου μηχανικού Κων/νου Παππά, που θεωρήθηκε την 
7.8.1995 από το ΓΠΜ/Δ.Τ.Υ. Νομαρχιακής Αυτ/σης Εύ¬ 
βοιας και συνοδεύει την έκθεση της προαναψερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/573/95/1151 /2Θ 9.95 
έγγραφό του. 

5. Τις διατάξεις: α. του αρθ. 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκε- - 
ντρώοεως», όπως τροποποιήθηκαν και συμπληρώθηκαν 
μεταγενέστερα β. της παρ. 6 αρθ. 1 Π.Δ. 71/84 «περί με¬ 
ταβίβασης αρμοδιοτήτων του Υπ. Οικονομικών στους Νο¬ 
μάρχες» γ. των αρθ. 3, 39.52 του Ν. 2218/94 «περί ίδρυ¬ 
σης Νομαρχιακής αυτ/σης», όπως τροποποιήθηκαν με τα 
αρθ. 1,4,6 του Ν. 2240/94 δ. του αρθ. 9 του Π.Δ. 551/88 
«περί οργανισμού Νομαρχιών» και 284/88 «περί οργανι¬ 
σμού Υπ. Οικονομικών», αποφασίζουμε; 

Επικυρώνουμε την από 9.8.1995 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Φεβρουάριο 1994 
τοπογραφικό διάγραμμα, που την συνοδεύει, το οποίο συ¬ 
ντάχτηκε από τον ΤΟΠ/ΦΟ Μηχανικό Κων/νο Παππά, σε 
τρεις (3) πινακίδες, με κλίμακα 1:1000 και θεωρήθηκε την 
7.8.1995 από το ΓΠΜ/Δ.Τ.Υ. Νομαρχιακής Αυτ/σης Εύ¬ 
βοιας, επί του οποίου η πιο πάνω Επιτροπή, με κόκκινη 
γραμμή καθάρισε τα όρια του αιγιαλού, στη θέση «ΠΑΤΕΡ¬ 
ΜΟΣ» και «ΛΙΜΝΗ ΑΛΜΥΡΗ» μέχρι «ΜΑΥΡΑ ΛΙΘΑΡΙΑ» 
κοινοτ. Αγίου Ιστιαίας Ν. Ευβοίας και με κίτρινη γραμμή τα 
όρια της παραλίας στην ίδια θέση. 

Η παρούσα απόφαση μαζί με την έκθεση και το διά- 

νραμμα, που προονοφέραμε, να δημοσιευθοϋν στην Εφη¬ 
μερίδα της Κυβερνήσεως σύμφωνα με τις διατάξεις του 
άρθρου 13 του Ν. 1078/1983. 

Χαλκίδα, 1 Δεκεμβρίου 1995 

Ο Περιφερειακός Διευθυντής 
ΠΑΝ. ΑΛΕΞΟΠΟΥΛΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

Για τον καθορισμό για πρώτη φορά των ορίων του αιγιαλού 
και παραλίας στην θέση «ΠΑΤΕΡΜΟΣ» και «ΛΙΜΝΗ 
ΑΛΜΥΡΗ, μέχρι «ΜΑΥΡΑ ΛΙΘΑΡΙΑ», μπροστά από το 
αγρόκτημα ιδιοκτησίας ΒΑΡΒΑΡΑ Α.Ε. στην περιφέ¬ 
ρεια της κοινότητας ΑΓΙΟΥ ΙΣΤΙΑΙΑΣ του Ν. ΕΥ¬ 
ΒΟΙΑΣ. 

Στην Ιοτιαία σήμερα την 9.8.95 και ημέρα Τετάρτη οι 
υπογραφόμενοι: 

1. Παναγιώτης Μπιτούνης, Διευθυντής Α' Προϊστάμε¬ 
νος ΔΟΥ Ισπαΐας. 

2. Αναστάσιος Πίσχινας, Τοπογράφος μηχ. με β' βαθμό 
αναπληρωτής Δ/ντου Τ.Υ.Ν. ΕυβοΙας. 

3. Γεώργιος Νάκος, Πλωτάρχης Λ.Σ., Λιμενάρχης Υ/Χ 
Αιδηψού που αποτελούμε την «Επιτροπή καθορισμού των 
ορίων αιγιαλού και παραλίας», η σύνθεση της οποίας έχει 
καθορισθεί με την 0208/181/26.4.82 κοινή απόφαση 
Υπουργών Προεδρίας της Κυβέρνησης και Οικονομικών, 
το άρθρο 100 του Π.Δ. 284/88 που συγκλήθηκε με την 
υπ’ αριθ. 7418/27.7.95 πρόσκληση του Προέδρου της. 

1. Αφού λάβαμε υπ’ όψιν τις διαπιστώσεις από την αυ¬ 
τοψία που πραγματοποιήθηκε την 20.7.94 και τα παρα¬ 
κάτω: 

2. Το υπ’ αριθ. 1008096/300/Β0010/24.1.92 έγγραφο 
του Υπουργείου Οικονομικών με το οποίο ζητείται να κα- 
θορισθούν τα όρια αιγιαλού και παραλίας στο νότιο τμήμα 
της περιοχής δηλ. από «ΠΑΤΕΡΜΟΣ» και «ΛΙΜΝΗ ΑΛ¬ 
ΜΥΡΗ». 

3. Το από Μάρτιο 1994 Υπόμνημα της ΒΑΡΒΑΡΑ Α.Ε. 
με το οποίο, πέραν των άλλων, ζητείται να καθορισθούν τα 
όρια αιγιαλού και παραλίας και στο βόρειο τμήμα της πε¬ 
ριοχής δηλ. από «ΛΙΜΝΗ ΑΛΜΥΡΗ» μέχρι «ΜΑΥΡΑ ΛΙΘΑ¬ 
ΡΙΑ». 

4. Το από Φεβρουάριο 1994 τοπογραφικό διάγραμμα 
του τοπογράφου μηχανικού Κων/νου Παππά σε κλίμακα 
1:1000 σε τρεις πινακίδες, που θεωρήθηκε από την 
Δ.Τ.Υ.Ν. ΕΥΒΟΙΑΣ την 7.8.95, το οποίο απεικονίζει την 
περιοχή από «ΠΑΤΕΡΜΟΣ» μέχρι «ΜΑΥΡΑ ΛΙΘΑΡΙΑ». 

5. Την από 6.5.92 Έκθεση της ίδιας επιτροπής (με δια¬ 
φορετική σύνθεοη) και το συνοδεϋον αυτήν τοπογραφικό 
διάγραμμα, με την οποία έκθεση η επιτροπή είχε καθορί¬ 
σει τα όρια αιγιαλού κ.λπ. στην ίδια περιοχή, αλλά δεν είχε 
ολοκληρωθεί η προβλεπόμενη διαδικασία. 

6. Τις διατάξεις του Α.Ν. 2344/40 όπως αυτός τροπο¬ 
ποιήθηκε μέχρι σήμερα. 

7. Την από Μάρτιο 1994 Νομική - Τεχνική Έκθεση του 
τοπογράφου μηχανικού Εμμ. Λιανάκη, που υποβλήθηκε 
από την ΒΑΡΒΑΡΑ Α.Ε,, με την οποία εξετάζεται το θέμα 
αιγιαλού και παλαιού αιγιαλού στην εν λόγω περιοχή και 
στην οποία περιέχονται τα παρακάτω στοιχεία, που εξετά¬ 


σθηκαν και συσχετίσθηκαν από την επιτροπή με την κατά¬ 
σταση όπως έχει σήμερα. 

7α. Νομολογία: 

-Απόφαση Εφ. Αιγαίου, 103/56, ΝοΒ 5.23. 

-Απόφαση Αρ. Πάγου, 855/75, ΝοΒ 21.913. 
-Απόφαση Σ.Τ.Ε., 3738/86, 3530/83, 115/87, 1330/ 
43. 

- Ε. ΔΩΡΗ «Τα δημόσια κτήματα - Αιγιαλός, παραλία», 
εκδ. 1977, σελ. 35, 36, 44, 45. 

- Ι.Γ. ΣΧΙΝΑ Ε.Δ.Δ.Δ. 15.385. 

-ΜΠΑΛΗ Γενικοί Αρχαί, παρ. 205, σελ. 533, 534. 

- ΣΤΑΘΟΠΟΥΛΟΣ-ΓΕΩΡΓΙΑΔΗΣ Αστικός Κώδικας, τό¬ 
νος V, σελ. 148. 

-Γνωμοδοτήσεις Ν.Σ.Κ., 1059/71, 637/79, 362/93. 
-Γνωμοδότηση Ν.Δ. Υπ. Οικονομικών, 382/86, 
-Εγκύκλιος Υπ. Οικονομικών, 1086326/5055/Β0010, 
ΠΟΛ1280/25.8.93. 

7β. Τίτλοι κυριότητας και άλλα συναφή, που έχουν 
σχέση με το ιδιοκτησιακό καθεστώς του αγροκτήματος 
«ΒΑΡΒΑΡΑ». 

- Υπ’ αριθ. 867/12.1.1862. Απόφαση της Μικτής Δικα¬ 
στικής Επιτροπής. 

- Υπ’ αριθ. 3566/27.8.1871, Συμβολαιογραφική Πράξη 
συνομολόγησης μεταξύ του τότε κυρίου του κτήματος και 
κατοίκων της περιοχής. 

- Υπ’ αριθ. 6822/18.2.1884. Δωρεά μεταξύ ζώντων. Το 
αγρόκτημα «Βαρβάρα» δωρείται από τον πατέρα Κων. Πέ- 
τσαλη στον υιό Αριστείδη Πέτσαλη. 

- Υπ’ αριθ. 34261/18.5.1918. Συμβόλαιο. Οι: Μαριέττα 
Δοσίου και Ηλέκτρα Κοφινά (αδελφοί), κατέστησαν και 
αναγνωρίσθηκαν ως οι μόνοι εξ αδιαιρέτου κληρονόμοι 
του αγροκτήματος «Βαρβάρα», ως κληρονόμοι του αποθα- 
νόντος Αριστείδη Πέτσαλη. 

- Υπ’ αριθ. 4/13.9.1927. Απόφαση επιτροπής απαλλο¬ 
τριώσεων και το επισυναπτόμενο τοπογραφικό διάγραμμα 
του Υπ. Γεωργίας. Μέρος του αγροκτήματος «Βαρβάρα» 
απαλλοτριώνεται υπέρ ακτημόνων. 

- Υπ’ αριθ. 4780/8.7.1927 και 205/1.6.1928. Συμβό¬ 
λαια. Η Μαριέττα Δοσίου πωλεί το μερίδιό της (ήμισυ εξ 
αδιαιρέτου του αγροκτήματος «Βαρβάρα») στον I. Αλε¬ 
ξίου. 

-Από 27.5.1935. Πρακτικό εκτιμήσεως του αγροκτή¬ 
ματος «Βαρβάρα», απδ επιτροπή συσταθείαα με απόφαση 
του Υπουργού Εθνικής Οικονομίας. 

-Υπ* αριθ. 4295/24.8.1935 και 12519/10.1.1936. 
Συμβόλαιο. Η Ηλέκτρα Κοφινά πωλεί το μερίδιό της (ήμισυ 
εξ αδιαιρέτου του αγροκτήματος «Βαρβάρα») στους Κων/ 
νο, Αννίτα, Παναγιώτη και Αλέξανδρο Ζαλοκώστα. 

- Υπ' αριθ. 12588/3.2.1936. Συμβόλαιο. Οι κύριοι του 
αγροκτήματος «Βαρβόρα», I. Αλεξίου και Κ. Ζαλοκώστας 
κ.λπ., συνιστοΰν Ανώνυμη Εταιρεία, εις την οποία συνει- 
σέφεραν και μεταβίβασαν το αγρόκτημα «Βαρβάρα». 

- Έγγραφο Α.Π. 27503037 - Π.Ε./24.1.42 του Δασαρ¬ 
χείου Ιστιαίας. 

-Απά 22.4.1942. Εισηγητική Έκθεση του Εφέτη. 
-Από 20.10.1942. Πρωτόκολλο παραδόσεως δασικής 
εκτάσεως, αναγνωρισθείσης ως ιδιωτικής, από τον Δα¬ 
σάρχη Ιστιαίας στον εκπρόσωπο της Α.Ε. αγρόκτημα 
«Βαρβάρα». 

-Από 22.6.1948. Κτηματολογικός πίνακας Διανομής 
του Υπ. Γεωργίας για το αγρόκτημα «Βαρβάρα» και το επι- 

συναπτόμενο τοηογραφικό διάγραμμα του Βίου Υπουρ¬ 
γείου. 

7γ. Τοπογραφικά, χαρτογραφικά, αεροφωτογραφίες 
και άλλα συναφή στοιχεία, που αναφέρονται στην περιοχή. 

- Διάγραμμα σε κλίμακα 1:20.000, της περιόδου 1846- 
47, χαρτογραφικών εργασιών πεδίου, που έγιναν από το 
Βρβττανικό Ναυαρχείο, για την χαρτογράφηση της περιο¬ 
χής με ναυτικούς χάρτες. 

- Ναυτικός χάρτης του Βρεττανικού Ναυαρχείου με 
αριθμ. 1556, σε κλίμακα 1:109.000.0 χάρτης αυτός εξε- 
δόθη το έτος 1890 και επανεξεδόθη το έτος 1906. Κατα¬ 
σκευάστηκε με βάση τις εργασίες πεδίου της περιόδου 
1848-47 και σήμερα έχει αποσυρθεί από την κυκλοφο¬ 
ρία. 

- Ναυτικός χάρτης με αριθ. 3131, της Ελληνικής Υδρο- 
γραφικής Υπηρεσίας, σε κλίμακα 1:50.000, που εξεδόθη 
το έτος 1928 και επανεξεδόθη το έτος 1954. Ο χάρτης 
αυτός κατασκευάσθηκε με βάση τις εργασίες πεδίου, που 
έγιναν από την ίδια υπηρεσία το έτος 1907. 

- Ειδικός χάρτης «Σύμβολα και Επιτμήσεις Ν.Χ., Ελληνι¬ 
κής Εκδόσεως», με αριθ. 64, έκδοση 1951. 

- Τοπογραφικό διάγραμμα Υπ. Γεωργίας, σε κλίμακα 
1:5.000, που συντάχθηκε το έτος 1927, μετά από λεπτο¬ 
μερή αποτύπωση του αγροκτήματος «Βαρβάρα», για την 
απαλλοτρίωση μέρους του κτήματος, που έγινε στη συνέ¬ 
χεια. 

-Αεροφωτογραφία σε κλίμακα: 1:42.000, του έτους 
1945 (σε μεγέθυνση). 

-Αεροφωτογραφία σε κλίμακα 1:30.000, του έτους 
1960. 

-Αεροφωτογραφία σε κλίμακα 1:15.000, του έτους 
1970. 

-Τοπογραφικό διάγραμμα της Γεωγραφικής Υπηρε¬ 
σίας Στρατού, με αριθ. 5357/8, σε κλίμακα 1:5.000, που 
καταοκευάσθηκε με αεροφωτογραφίες του έτους 
1970. 

-Αεροφωτογραφία σε κλίμακα 1:16.000, του έτους 
1981 (σε μεγέθυνση). 

-Αεροφωτογραφία σε κλίμακα 1:15.000, του έτους 
1990. 

- ΠΛΟΗΓΟΣ, Γ τόμος, της Υδρογραφικής Υπηρεσίας 
Π.Ν., που εξεδόθη το έτος 1991. 

8. Την αντίληψη, που σχημάτισε η επιτροπή, από την 
επιτόπια μετάβαση και αυτοψία, που πραγματοποίησε σή¬ 
μερα στην περιοχή, για το πλάτος της βρέχόμενης παρά¬ 
κτιας χερσαίας ζώνης και άλλα συναφή στοιχεία. Ειδικό¬ 
τερα διαπιστώθηκε ότι: 

Σε ολόκληρο το μήκος, η παράκτια χερσαία ζώνη βρί¬ 
σκεται στη φυσική της κατάσταση. 

Δεν έχει κατασκευασθεί κανένα τεχνικό έργο, ούτε 
μέσα στη θάλασσα, ούτε στην παράκτια ζώνη. 

Δεν έχει μπαβληθεί η ακτογραμμή (πρόσχωση ή διά¬ 
βρωση) από φυσικά αίτια ή κατασκευή έργων. 

Η περιοχή δεν είναι πολυσύχναστη από το κοινό. Πρό¬ 
σβαση είναι δυνατή μόνο σε ορισμένα σημεία της ακτής. 

Το πλάτος της βρέχόμενης, από το θαλάσσιο κύμα, χερ¬ 
σαίας ζώνης και τα ίχνη του κυματισμού είναι εμφανή. 

Το όριο του αιγιαλού διαπιστώνεται με σαφήνεια και στα 
σημεία, που η ακτή είναι βραχώδης και με μεγάλη κλίση, 
αλλά και στα σημεία, που η ακτή είναι επίπεδη, αμμώδης 
και με μικρή κλίση. 

Η λίμνη, που υπάρχει κοντά στην ακτή, διαχωρίζεται από 


την θάλασσα με λωρίδα γης, η οποία είναι σταθεροποιη¬ 
μένη και αμετάβλητη. 

Η λωρίδα αυτή διαχωρίζει σαφώς τη λίμνη από τη θά¬ 
λασσα. Προς την πλευρά της θάλασσας, είναι αμμώδης 
χωρίς βλάστηση. Προς την πλευρά της λίμνης, πρόσμιξη 
άμμου - χώματος και καλύπτεται με βλάστηση, χόρτα και 
θάμνους. 

Στο μέσον, η επιφάνειά της είναι επίπεδη, συμπυκνω¬ 
μένη και χρησιμοποιείται ως καρόδρομος (διέρχονται οχή¬ 
ματα). 

Σε κανένα σημείο δεν παρατηρήθηκε να την υπερβαίνει 
το θαλάσσιο κύμα για να εισέλθει στην λίμνη. 

Στην περιοχή του βάλτου δεν πρατηρήθηκαν στοιχεία ή 
ενδείξεις, που να αποδεικνύουν ή να πιθανολογούν ότι 
κατά το παρελθόν η περιοχή του βάλτου κατακλυζόταν 
από το θαλάσσιο νερό ή βρεχόταν από το κύμα. Η βλά- 
στηση (χόρτα και θάμνοι), που καλύπτει τον βάλτο, απο- 
δεικνύει το αντίθετο, ότι τα νερά του είναι όμβρια ή ανα- 
βλύζουν από το έδαφος. 

9. Τις διαπιστώσεις και τα συμπεράσματα, που αναφέ- 
ρονται στην τεχνική έκθεση του ΕΜΜ. Γ. ΛΙΑΝΑΚΗ, τα 
οποία προέκυψαν από επιτόπιες μετρήσεις και εξέταση, 
που πραγματοποίησε ο Ιδιος. 

10. Τις διαπιστώσεις και τα συμπεράσματα, που αναφέ- 
ρονται στην έκθεση του ΕΜΜ. Γ. ΛΙΑΝΑΚΗ, τα οποία προ¬ 
έκυψαν από μελέτη και αξιολόγηση των αναφερομένων 
στοιχείων (νομολογία, δικαστικές αποφάσεις, εκθέσεις 
και έγγραφα διοικητικών οργάνων, πράξεις δικαιοπαρο- 
χής, διαγράμματα, χάρτες, αεροφωτογραφίες, ωκεανο¬ 
γραφίες και μετεωρολογικά στοιχεία). 

11. Τις διαπιστώσεις και τα συμπεράσματα, που κατέ¬ 
ληξε ομόφωνα η επιτροπή, μετά από αξιολόγηση και συνε- 
κτίμηση όσων προαναφέρθηκαν. Δηλαδή: 

Το αγρόκτημα ΒΑΡΒΑΡΑ έχει νόμιμο τίτλο κυριότητας 
από το έτος 1834, ο οποίος έχει μεταβιβασθε! με νόμιμες 
πράξεις δικαιοπαροχής στους σημερινούς κυρίους. 

Τα όρια του κτήματος είναι σταθερά μέχρι σήμερα και 
έχουν αποτελέσει αντικείμενο εξέτασης Δικαστικών και 
Διοικητικών οργάνων (Μικτή Δικαστική Επιτροπή, επι¬ 
τροπή απαλλοτριώσεων, επιτροπή εκτιμήσεων Υπ. Εθν. 
Οικονομίας, Δασαρχείο Ισπαΐας, έκθεση Εφέτη). 

Ως δυτικό όριο έχει αναγνωρισθεί ο αιγιαλός. 

Οι λίμνες αναφέρονται, σε ορισμένα εξ’ αυτών, ως συ¬ 
στατικό του κτήματος και σε άλλα, ως ιδιοκτησία του κυ¬ 
ρίου τμήματος. 

Από το 1846, που έγινε η πρώτη χαρτογράφηση της πε¬ 
ριοχής, η λίμνη διαχωρίζεται σαφώς από τη θάλασσα με 
λωρίδα γης, η οποία από τότε δεν μετεβλήθη, όπως φαί¬ 
νεται σε νεότερα διαγράμματα, χάρτες και αεροφωτογρα¬ 
φίες. Στο χάρτη δε της Υδρογραφικής Υπηρεσίας σημειώ¬ 
νεται άτι, κατά το έτος 1907, από τη λωρίδα αυτή περ¬ 
νούσε δρόμος. Δηλαδή η λίμνη αποτελεί αυτοτελή γεωλο¬ 
γική οντότητα και ουδέποτε αποτελούσε εσοχή ή πτύ¬ 
χωση της θάλασσας ή επικοινωνούσε από ελεύθερο 
άνοιγμα με τη θάλασσα. Επομένως, κατά την περίμετρό 
της και με βάση τη νομολογία, που μνημονεύεται προη¬ 
γουμένως, δεν είναι δυνατό να καθορισθεί αιγιαλός, καθ’ 
ότι δεν είναι «περιστοιχούσα θάλασσα χερσαία ζώνη». 

Για την περιοχή του βάλτου, η οποία με την από 6.5.92 
έκθεση της επιτροπής είχε χαρακτηρισθεί ως παλαιός αι- 
γιαλός, παρατηρούνται τα εξής: 

Ο χαρακτηρισμός του βάλτου ως παλαιού αιγιαλού, έμ- 

μέσα σημαίνει ότι έλαβε χώρα μετατόπιση της οριογραμ- 
μής του αιγιαλού κατό εκατοντάδες μέτρα με φυσικά 
τρόπο. Τέτοιο όμως φαινόμενο μπορεί να δικαιολογηθεί 
με πολύ ευρείας και μεγάλης έκτασης γεωλογική μετα¬ 
βολή, η οποία μάλιστα έπρεπε να έχει λάβει χώρα μετά το 
έτος 1884, αφού στο αγρόκτημα υπάρχει νόμιμη κατοχή 
και κυριότητα από το έτος 1834. 

Από τα στοιχεία όμως, που προσκομίζονται, διαπιστώ¬ 
νεται ότι, από το έτος 1846 και εντεύθεν δεν έλαβε χώρα 
τέτοια μεταβολή. Διότι: 

Στο διάγραμμα και στο χάρτη του Αγγλικού Ναυαρχείου 
του έτους 1846, σημειώνεται χείμαρρος στη θέση του 
βάλτου, άρα υπήρχε ροή υδάτων από το βάλτο προς τη θά¬ 
λασσα. 

Στο χάρτη της Υδρογραφικής Υπηρεσίας σημειώνεται 
ότι το έτος 1907 η περιοχή καλύπτεται με βλάστηση και 
δένδρα. 

Στα νεώτερα διαγράμματα και αεροφωτογραφίες, η πε¬ 
ριοχή εμφανίζεται ως υγρή και βαλτώδης, που καλύπτεται 
από βλάστηση, η οποία, όπως διαπιστώνεται και σήμερα, 
είναι βλάστηση που ευδοκιμεί σε γλυκά νερά. 

Από τα παραπάνω, η επιτροπή οδηγείται στο ασφαλές 
συμπέρασμα ότι δεν έλαβε χώρα μεταβολή, που να είχε 
σαν συνέπεια τη μετατόπιση του αιγιαλού. Επιμένως, δεν 
υπάρχουν τα, κατά το νόμο, προβλεπόμενα στοιχεία για 
τον καθορισμό το*υ βάλτου ως παλαιού αιγιαλού. 

Από τη μελέτη του όλου φακέλου και τις διαδοχικές με¬ 
ταβιβάσεις, δεν προκύπτει ότι υπήρξε κάποια αμφισβή¬ 
τηση περί τα όρια του εν λόγω αγροκτήματος. 

12. Το έγγραφο ΓΕΝ/Α 2 Φ 544.5/317/95/7.6.95, με το 


οποίο διατυπώνεται η συμφωνία ως προς τα όρια αιγιαλού 
και παραλίας να σημειώνονται ορισμένες παρατηρήσεις 
ως προς την αρτιότητα και την πληρότητα της έκθεσης και 
των διαγραμμάτων, αποφασίζει: 

1. Καθορίζει επί του παραπάνω τοπογραφικού διαγράμ¬ 
ματος: 

α) Την οριογραμμή του αιγιαλού με κόκκινη, συνεχή, πο¬ 
λυγωνική γραμμή: 1,2,.30, 31. 

β) Την οριογραμμή της παραλίας με κίτρινη, συνεχή, πο¬ 
λυγωνική γραμμή: V, 2\... 30', 31 ·, σε απόσταση δεκαπέ¬ 
ντε (15) μ. από αυτήν του αιγιαλού, γιατί δεν εξυπηρετού¬ 
νται οι σκοποί του άρθρ. 7, παρ. 1 του Α.Ν. 2344/40. 

Οι κορυφές των οριογραμμών αιγιαλού και παραλίας 
εξασφαλίζονται από το κρατικό τριγωνομετρικό δίκτυο, 
όπως φαίνεται στους πίνακες, που υπάρχουν στις τρεις πι¬ 
νακίδες του τοπογραφικού διαγράμματος. 

2. Αποφαίνεται ότι δεν υπάρχει παλαιός αιγιαλός. 

3. Δεν υπάρχουν κτίσματα μέσα στη ζώνη της παραλίας. 

4. Η παρούσα έκθεση συνοδεύεται από το τοπο γραφικό 
διάγραμμα, που αναφέρεται στην παράγραφο 4, όπου πε- 
ριελήφθησαν και πίνακες με τις συντεταγμένες των κορυ¬ 
φών του αιγιαλού και της παραλίας, όπως τις καθορίζει η 
παρούσα επιτροπή. 

Χαλκίδα, 1 Δεκεμβρίου 1995 
Ο Προέδρος 

ΠΑΝΑΓΙΩΤΗΣ ΝΙΚ. ΜΠΙΤΟΥΝΗΣ 
Τα Μέλη 

ΑΝΑΣΤΑΣΙΟΣ ΠΙΣΧΙΝΑΣ, ΓΕΩΡΓΙΟΣ ΝΑΚΟΣ 

ΑΝΑΚΟΙΝΩΣΕΙΣ 

Αριθ. ΥΠΠΟ/ΑΠΑΛΛ/Φ96/60671/1932 (2) 

Ειδοποίηση για παρακατάθεση αποζημίωσης από αναγκα¬ 
στική απαλλοτρίωση ακινήτου στο Αρχαίο Λιμάνι Λε- 
χαίου Κορινθίας. 

Ο ΥΠΟΥΡΓΟΣ ΠΟΛΓΠΣΜΟΥ 

Έχοντας υπόψη: 

1. Την αριθ μ. ΥΠΠΟ/ΓΝΟΣ/49095/30.10.1991 από¬ 
φαση της Υπουργού Πολιτισμού Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γενικό Γραμματέα, Γενικούς Διευθυ¬ 
ντές, Προϊσταμένους Δ/νσεων, Τμημάτων και Γραφείων 
της Κ.Υ. του ΥΠ.ΠΟ. (ΦΕΚ 987/Β/28.11.1991). 

2. Το Π.Δ. 941/1977 «Περί Οργανισμού του Υπουρ¬ 
γείου Πολιτισμού» (ΦΕΚ 320/Α/17.10.1977). 

3. Τις διατάξεις των άρθρων 7 και 8 του Ν.Δ. 797/1971 
«Περί αναγκαστικών απαλλοτριώσεων» πληροφορούμε 
όσους: 

α) Έχουν δικαιώματα κυριότητας ή άλλα εμπράγματα δι¬ 
καιώματα στα ακίνητα που απαλλοτριώθηκαν δυνάμει της 
αριθ. 10778996/5802/0010/28.2.92 κ.υ.α. (ΦΕΚ 962/ 
Τ.Δ721.9.92) για αρχαιολογικούς σκοπούς, στο Λεχαίο 
Κορινθίας. 

β) Έχουν εγγράφει υποθήκη ή έχουν επιβάλει κατά¬ 
σχεση ή με οποιοδήποτε τρόπο διεκδικοϋν τα ακίνητα που 
απαλλοτριώθηκαν ότι η αποζημίωση που καθόρισε το Μο¬ 
νομελές Πρωτοδικείο Κορίνθου με την απόφαση του αριθ. 
205/1994 για τα ακίνητα και για τα υπερκείμενα αυτού 
όπως αυτά φαίνονται στο κτηματολογικό διάγραμμα που 
συνοδεύει την απόφαση απαλλοτρίωσης και στο σχετικό 
κτηματολογικό πίνακα έχει κατατεθεί στο Ταμείο Παρα¬ 
καταθηκών και Δανείων (Κεντρική Υπηρεσία) και έχει εκ- 
δοθεί γραμμάτιο συστάσεως παρακαταθήκης αριθ. 3051 / 
1.12.95 για διακόσια δέκα οκτώ εκατομμύρια διακόσιες 
τριάντα μία χιλιάδες εκατό δραχμές. 

γ) Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το Νόμο. 

δ) Η Δ' Εφορεία Προϊστορικών και Κλασσικών Αρχαιοτή¬ 
των παρακαλείται, εντός δέκα (10) ημερών από της λή- 
ιμεως της παρούσης ειδοποιήσεως, να παραλάβει το 
απαλλοτριωθέν ακίνητο. 

ε) Η παρούσα ειδοποίηση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 11 Δεκεμβρίου 1995 

Με εντολή Υπουργού 
Ο Προϊστάμενος Τμήματος 
ΔΗΜ. ΑΝΤΩΝΟΠΟΥΛΟΣ 


Αριθ. Δ12α/φ30/36278 (3) 

Παρακατάθεση αποζημίωσης για ακίνητα που έχουν απαλ- 
λοτριωθεί με την απόφαση Π833/221 /6.3.87 ΦΕΚ 302/ 
6.4 ; 87 τ.Δ' των Υπουργών Οικονομικών και ΠΕ.ΧΩ.Δ.Ε. 
για τη διαπλάτυνση της ΕΟ. Αθηνών - Λαμίας από τον 
κόμβο Μαρκόπουλου έως Μαλακάσα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 797/ 
1971 «για αναγκαστικές απαλλοτριώσεις» (ΦΕΚ 1/ 
1.1.1971 τ.Δ'). 

2. Τις διατάξεις του Π.Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(ΦΕΚ 28/16.2.88 τ.Α). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 2.10.95 όπως έχει συνταχθεί σε 
εκτέλεση της απόφασης 6517/5.6.90 του Εφετείου Αθη¬ 
νών. 

4. Την εξουσιοδοτική απόφαση του Υπουργού ΠΕ.¬ 
ΧΩ.Δ.Ε. Δ17α/0/7θ/24.8.89 ΦΕΚ 666/8.9.89 τ.Β', ειδο¬ 
ποιούμε τα πρόσωπα που έχουν ή αξιώνουν εμπράγματα 
δικαιώματα στα ακίνητα που έχουν απαλλοτριωθεΐ με την 
απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο Ταμείο 
Παρ/κών και Δανείων Αθηνών, με την έκδοση του γραμμα¬ 
τίου παρακαταθήκης 3047/29.11.95 συνολικού ποσού 
632.200 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης που θα καταβληθεί στα πρό¬ 
σωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφερείας των ακινή¬ 
των. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Δεκεμβρίου 1995 

Με εντολή Υπουργού 
Η Τμηματάρχης 
Π. ΑθΑΝΑΣΑΚΟΠ ΟΥΛΟΥ 

-♦- 

(4) 

Ειδοποίηση παρακατάθεσης από τη ΔΕΗ αποζημίωσης για 
αναγκαστική απαλλοτρίωση ακινήτων στο Νομό Κοζά¬ 
νης ΛΚΠ-Α Απαλλοτρίωση ΝΖ'. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τις διατάξεις των άρθρων 7 και 8 του Ν.Δ. 
797/1971 «περί αναγκαστικών απαλλοτριώσεων» (ΦΕΚ 1/ 
1971 τ.Α’) πληροφορούμε όλους όσοι: 

α) Έχουν δικαιώματα κυριότητας ή άλλα εμπράγματα δι¬ 
καιώματα ή 

β) Έχουν εγγράφει υποθήκη ή έχουν επιβάλει κατά¬ 
σχεση ή με οποιοδήποτε τρόπο διεκδικούν τα ακίνητα που 
βρίσκονται στις Κοινότητες Ακρινής Ρυακίου και Αγ. Δη- 
μητρίου του Νομού Κοζάνης και έχουν απαλλοτριωθεί με 

την αριθμ. 1069743/3208/0010/11.5.93 (ΦΕΚ Δ 572/ 
24.5.93) για τις ανάγκες του ΛΚΠ-Α (Απαλλοτρίωση ΝΖ’) 
τα εξής: 

Η αποζημίωση που καθόρισε π αριθμ. 286/1995 από¬ 
φαση του Μονομελούς Πρωτοδικείου Κοζάνης για τα πα¬ 
ραπάνω ακίνητα και για τα συστατικά και παραρτήματά 
τους, έχει κατατεθεί στο Ταμείο Παρακαταθηκών και Δα¬ 
νείων με το αριθμ. 3053/7.12.95 γραμμάτιο σύστασης 
παρακαταθήκης, ποσού δραχμών τριάντα ενός εκατομμυ¬ 
ρίων τετρακοσίων τεσσάρων χιλιάδων οκτακοσίων ονδό- 
ντα (31.404.880). γ 


Τα παραπάνω ακίνητα ακονίζονται στην κτηματολογικό 
πίνακα από 25.10.93. Υ 

Η παραπάνω αποζημίωση είναι αποδοτέα στους δι¬ 
καιούχους που θα αναγνωρισθούν σύμφωνα με το νόμο. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αθήνα, 12 Δεκεμβρίου 1995 
Ο Νομικός Σύμβουλος 
Μ. ΔΕΛΟΥΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




